## Odluka o minimalnim financijskim standardima za decentralizirane funkcije za zdravstvene ustanove u 2003. godini

### NN 4/2003 (8.1.2003.), Odluka o minimalnim financijskim standardima za decentralizirane funkcije za zdravstvene ustanove u 2003. godini

# Vlada Republike Hrvatske

29

Na teme­lju
članka 48. Zakona o zdravstvenoj zaštiti (»Narodne novine«, br. 1/97 –
pročišćeni tekst, 111/97, 95/2000 i 129/2000), Vlada Republike Hrvatske je na
sjednici održanoj 19. prosinca 2002. godine donijela

## ODLUKU

### o minimalnim financijskim standardima za decentralizirane funkcije za zdravstvene ustanove u 2003. godini

I.

Ovom
Odlukom utvrđuju se minimalni financijski standardi za:

–
investicijsko ulaganje u prostor, medicinsku i nemedicinsku opremu i prijevozna
sredstva,

–
investicijsko održavanje prostora, medicinske i nemedicinske opreme i
prijevoznih sredstava zdravstvenih ustanova, a sve suklad­no planu i programu
mjera zdravstvene zaštite i mreži zdravstvene djelatnosti.

 Minimalni
financijski standardi za zdravstvene ustanove u 2003. godini, osim za kliničke
ustanove, za decentralizirane funkcije na županije i Grad Zagreb iz stavka 1.
ove točke, utvrđuju se kako slijedi:

if !supportEmptyParas endif

|  |  |
| --- | --- |
|  | **Iznos sredstava** |
| **ŽUPANIJA** | **zadecentralizirane** |
| if !supportEmptyParas endif | **funkcije** |
| ZAGREBAČKA | 15.950.000 |
| KRAPINSKO-ZAGORSKA | 14.500.000 |
| SISAČKO-MOSLAVAČKA | 18.250.000 |
| KARLOVAČKA | 14.000.000 |
| VARAŽDINSKA | 17.000.000 |
| KOPRIVNIČKO-KRIŽEVAČKA | 11.700.000 |
| BJELOVARSKO-BILOGORSKA | 13.000.000 |
| PRIMORSKO-GORANSKA | 19.971.449 |
| LIČKO-SENJSKA | 6.900.555 |
| VIROVITIČKO-PODRAVSKA | 9.500.000 |
| POŽEŠKO-SLAVONSKA | 8.150.000 |
| BRODSKO-POSAVSKA | 14.900.000 |
| ZADARSKA | 14.700.000 |
| OSJEČKO-BARANJSKA | 19.039.601 |
| ŠIBENSKO-KNINSKA | 13.679.181 |
| VUKOVARSKO-SRIJEMSKA | 16.000.000 |
| SPLITSKO-DALMATINSKA | 25.391.926 |
| ISTARSKA | 18.500.000 |
| DUBROVAČKO-NERETVANSKA | 14.079.181 |
| MEĐIMURSKA | 10.901.000 |
| GRAD ZAGREB | 37.218.124 |
| **UKUPNO:** | **333.331.017** |

if !supportEmptyParas endif

II.

Ovom Odlukom utvrđuju se minimalni financijski
standardi prema namjenama iz točke I. stavka 1. ove Odluke i za kliničke ustanove
koje obav­ljaju dio decentraliziranih funkcija za potrebe osiguranih osoba na
pod­ručju županije, odnosno Grada Zagreba, ovisno o sjedištu kli­ničke
ustanove, a sve suklad­no planu i programu mjera zdravstvene zaštite i mreži
zdravstvene djelatnosti.

Minimalni financijski
standardi za kliničke ustanove u 2003. godini za decentralizirane funkcije na
županije i Grad Zagreb iz stavka 1. ove točke utvrđuju se kako slijedi:

if !supportEmptyParas endif

|  |  |  |
| --- | --- | --- |
| **Županija/** | **ZDRAVSTVENA** | **Vrijednost sredstava dijela** |
| **Grad Zagreb** | **USTANOVA** | **decentraliziranih funkcija u kn** |
| Grad Zagreb | Klinički bolnički centar | if !supportEmptyParas endif |
| if !supportEmptyParas endif | Klinička bolnica Dubrava | if !supportEmptyParas endif |
| if !supportEmptyParas endif | Klinička bolnica Merkur | if !supportEmptyParas endif |
| if !supportEmptyParas endif | Klinička bolnica Sestre milosrdnice | if !supportEmptyParas endif |
| if !supportEmptyParas endif | Klinika za plućne bolesti Jordanovac | if !supportEmptyParas endif |
| if !supportEmptyParas endif | Klinika za dijabetes »Vuk Vrhovec« | if !supportEmptyParas endif |
| if !supportEmptyParas endif | Klinika za tumore | if !supportEmptyParas endif |
| if !supportEmptyParas endif | Klinika za traumatologiju | if !supportEmptyParas endif |
| if !supportEmptyParas endif | Klinika za dječje bolesti | if !supportEmptyParas endif |
| if !supportEmptyParas endif | Klinika za zarazne bolesti »F.Mihaljević« | if !supportEmptyParas endif |
| UKUPNO: | if !supportEmptyParas endif | 32.584.060 |
| Primorsko-goranska | Klinički bolnički centar Rijeka | if !supportEmptyParas endif |
| if !supportEmptyParas endif | Klinika za ortopediju Lovran | if !supportEmptyParas endif |
| UKUPNO: |  | 10.898.576 |
| Osječko-bara­njska | Klinička bolnica Osijek | if !supportEmptyParas endif |
| UKUPNO: | if !supportEmptyParas endif | 9.178.924 |
| Splitsko-dalmatinska | Klinička bolnica Split | if !supportEmptyParas endif |
| UKUPNO: | if !supportEmptyParas endif | 12.067.340 |
| **SVEUKUPNO:** | if !supportEmptyParas endif | **64.728.900** |

if !supportEmptyParas endif

III.

Minimalni financijski standardi utvrđeni u točki I.
ove Odlu­ke, u visini 333.331.017,00 kuna, te u visini 64.728.900,00 kuna iz
točke II. ove Odluke, čine osnovicu za izračun potpora izrav­nanja za
decentralizirane funkcije jedinicama područne (regionalne) samouprave u skladu
s člankom 45.a stav­kom 2. Zakona o financiranju jedinica lokalne i područne
(regionalne) samouprave.

Visina sredstava dodijeljenih pojedinoj županiji,
odnosno Gradu Zagrebu utvrđena je primjenom sljedećih kriterija:

–  80% ukupnog iznosa iz točke I.
ove Odluke raspodijeljen je na temelju udjela postotka broja osiguranih osoba u
pojedinoj županiji, odnosno Gradu Zagrebu u odnosu na ukupan broj osiguranih
osoba pri Hrvatskom zavodu za zdravstveno osiguranje,

–  10% ukupnog iznosa iz točke I.
ove Odluke raspodijeljen je na temelju udjela postotka broja lokaliteta na
kojima se odvija zdravstvena djelatnost u pojedinoj županiji, odnosno Gradu
Zagrebu, u odnosu na ukupan broj lokaliteta u Republici Hrvatskoj,

–  5% ukupnog iznosa iz točke I.
ove Odluke raspodijeljen je na temelju udjela postotka broja zdravstvenih
ustanova u pojedinoj županiji, odnosno Gradu Zagrebu u odnosu na ukupan broj
zdravstvenih ustanova koje imaju sklopljen ugovor s Hrvatskim zavodom za
zdravstveno osiguranje,

–  5% ukupnog iznosa iz točke I.
ove Odluke raspodijeljen je na temelju udjela postotka broja ugovorenih kreveta
u pojedinoj županiji, odnosno Gradu Zagrebu u odnosu na ukupan broj ugovorenih
kreveta s Hrvatskim zavodom za zdravstveno osiguranje u Republici Hrvatskoj.

    Korektivni
kriteriji:

–  udio dodatnih ulaganja u zdravstvene
ustanove (prostor, medicinsku i nemedicinsku opremu i prijevozna sredstva) na
području pojedinih županija iz drugih izvora financiranja u 2002. godini.

Visina sredstava dodije­ljenih pojedinoj županiji,
odnosno Gradu Zagrebu iz točke II. ove Odluke, utvrđena je sukladno poste­ljnim
kapacitetima kliničkih ustanova unutar pojedine županije, odnosno Grada
Zagreba.

IV.

Županije i Grad Zagreb dužni su donijeti svoje odluke
o kriterijima i mjerilima i načinu financiranja decentraliziranih funk­ci­ja za
investicijsko ulaganje, investicijsko održavanje i za restrukturiranje
zdravstvenih ustanova, te za informatizaciju zdravstvene djelatnosti i
edukaciju zdravstvenih radnika u okvirima bilanciranih sredstava iz točaka I. i
II. ove Odluke, a u skladu sa stvarnim stanjem i potrebama zdravstvenih
ustanova, u cilju ispunjavanja zakonom propisanih uvjeta, normativa i standarda
iz osnovnog zdravstvenog osiguranja, koje utvrđuje ministar zdravstva.

V.

Investicijsko ulaganje obuhvaća rashode za nabavu
proizvedene dugotrajne imovine.

Investicijsko održavanje obuhvaća dodatno ulaganje u
nefinancijsku imovinu zdravstvenih ustanova kojim se produžuje vijek uporabe,
povećava kapacitet, mijenja namjena ili znatno poboljšavaju funkcionalna
svojstva nefinancijske imovine.

Mjerila
za utvrđivanje prava na bilančne troškove iz točke IV. ove Odluke čini opseg
djelatnosti svake zdravstvene ustanove ugovoren u osnovnom zdravstvenom
osiguranju.

Opseg
djelatnosti utvrđuje se u skladu sa planom i programom mjera zdravstvene
zaštite i mreži zdravstvene djelatnosti.

VI.

Sredstva
iz točaka I. i II. ove Odluke ne mogu se koristiti u svrhu uređenja prostora i
medicinske i nemedicinske opreme, te prijevoznih sredstava u svrhu pružanja
zdravstvenih usluga izvan osnovnog zdravstvenog osiguranja.

VII.

Skupštine
županija, odnosno Grada Zagreba obavljajuraspored dodijeljenih
sredstava između zdrav­stvenih ustanova uva­žavajući svrhu utvrđenu u točkama
I. i II. uz primjenu kriterija i mjerila iz točaka IV. i V. ove Odluke, a
najkasnije u roku od 15 dana od dana stupanja na snagu ove Odluke.

VIII.

Županije, odnosno Grad Zagreb dostavljaju popis
prioriteta na uvid Ministarstvu zdravstva.

IX.

Na temelju kriterija i mjerila iz ove Odluke
bilanciraju se sredstva županijama i Gradu Zagrebu za financiranje
decentraliziranih troškova zdravstvenih ustanova za osiguranje minimalnog
financijskog standarda.

Ako županije, odnosno Grad Zagreb u svom proračunu ne
osiguraju potrebnu visinu sredstava za financiranje troškova prenesenih
funkcija zdravstva, potrebnu razliku ostvaruju s pozicije potpore izravnanja za
decentralizirane funkcije u Državnom proračunu Republike Hrvatske za 2003.
godinu, sukladno kriterijima i mjerilima iz ove Odluke, s time da su dužni dokazati
da se prihodi u njihovim proračunima ne ostvaruju u planiranim iznosima.
Kontrolu ostvarivanja tih prihoda vrši Ministarstvo financija.

X.

Županije i Grad Zagreb dužni su tromjesečno
dostavljati Ministarstvu zdravstva posebna izvješća o planiranim i izvršenim
rashodima prenesenih funkcija zdravstva zbrojno po ustanovama i po vrsti troška
iz županijskih odluka o rasporedu sredstava za zdravstvene ustanove na svom
području, a u skladu s Uredbom o računovodstvu proračuna i Pravilnikom o
financijskom izvješ­ćivanju o proračunskom računovodstvu.

Ministarstvo zdravstva na temelju dobivenih izvješća
iz stav­ka 1. ove točke izrađuje tromjesečne analize i ako realizacija odstupa
od dinamike utvrđene u tromjesečnom planu, izvještava Ministarstvo financija
koje sukladno tome usklađuje doznaku sred­stava s pozicije pomoći izravnanja iz
državnog proračuna.

XI.

Županije i Grad Zagreb dužni su u svojim proračunima
posebno planirati sredstva za financiranje decentraliziranih funkcija.

Županije i Grad Zagreb dužni su uskladiti dinamiku
financiranja decentraliziranih troškova s dinamikom ostvarivanja prihoda u svom
proračunu i sredstvima s pozicije potpore izravnanja.

XII.

Ova Odluka stupa na snagu danom objave u »Narodnim
novinama«, a primjenjuje se od 1. siječnja 2003. godine.

Klasa:
510-01/02-02/01
Urbroj: 5030104-02-1

Zagreb, 19. prosinca 2002.

Predsjednik
**Ivica** **Ra****čan****,** v. r.

Odluka, NN 4/2003-29